પીસી મેગેઝીન દ્વારા ૨૦૧૦ની ૧૦૦ ઉપયોગી વેબસાઈટસમાં જેને સ્થાન મળ્યું છે તેમાં પિક્સટન એક છે. વેબ ઉપર કોમિક્સ – ઠઠ્ઠાચિત્રો બનાવવાની એક અનોખી સુવિધા છે. આ સગવડની પેટન્ટ લેવાની અરજી પણ થઈ ચૂકી છે. ક્લિક અને ડ્રેગ પધ્ધતિએ અહીં સુંદર કોમિક્સ બનાવી શકાય છે. પાત્રનો જોઈતો આકાર અને ગોઠવણ, સાથે મૂકવાના થતાં સાધનો કે પાર્શ્વચિત્ર અને બોલી દર્શાવવા વપરાતા સ્પીચ બબલ, ફક્ત ક્લિક અને ડ્રેગ પધ્ધતિએ આ બધુંય સુનિયોજીત કરીને એક વિચારને સુંદર કોમિકના સ્વરૂપમાં, વ્યંગચિત્ર તરીકે પ્રસ્તુત કરી શકાય છે. પતિ – પત્નિ ક્લાઈવ અને ડાયના ગોડિન્સનનું આ સહીયારૂ સાહસ ૧૦ જેટલા ખ્યાતનામ પુરસ્કારો જીતી ચૂક્યું છે અને અનેક નામનાપાત્ર સામયિકો દ્વારા વેબ ૨.૦ની મહત્વપૂર્ણ શોધ તરીકે અને આપણા ઈન્ટરનેટ વપરાશની રીતમાં, ઉપયોગમાં એક નવું પરિમાણ ઉમેરવા માટે પણ ઉલ્લેખાઈ છે. એક વપરાશકર્તા દ્વારા ઉપયોગ કરવા માટે, શાળાઓ દ્વારા ઉપયોગમાં લેવા માટે અને ધંધાદારી ઉપયોગ માટે, એમ પિક્સટનની વેબસાઈટ પર ત્રણ વિકલ્પો જોવા મળી શકે છે. ખાનગી ઉપયોગ માટે તે તદ્દન મફત છે તો શિક્ષકો માટે તે નજીવી કિંમતે અને ધંધાદારીઓ માટે થોડી વધુ કિંમતે અને વધુ સગવડો સાથે ઉપલબ્ધ છે. એક આવું જ નાનકડું ચિત્ર મેં પણ બનાવેલું, જુઓ